CELEX: 62012FN0126
Language: sl
Date: 2012-10-26 00:00:00
Title: Zadeva F-126/12: Tožba, vložena 26. oktobra 2012 – ZZ proti Komisiji

9.3.2013   
            
            
               SL
            
            
               Uradni list Evropske unije
            
            
               C 71/29
            
         Tožba, vložena 26. oktobra 2012 – ZZ proti Komisiji
   (Zadeva F-126/12)
   2013/C 71/50
   Jezik postopka: francoščina
   
      Stranki
   
   
      Tožeča stranka: ZZ (zastopnik: M. Boury, odvetnik)
   
      Tožena stranka: Evropska komisija
   
      Predmet in opis spora
   
   Razglasitev ničnosti odgovora na pritožbo, s katero je tožeča stranka zahtevala, prvič, naj Komisija prizna, da bi lahko bili samo nekateri dokumenti iz njenega osebnega spisa posredovani preiskovalnemu sodniku pri Tribunal de première instance de Bruxelles in drugič, naj se ugotovi, da je bil navedenemu sodišču nezakonito prikrit sklep z dne 2. februarja 2001.
   
      Predlogi tožeče stranke
   
   Tožeča stranka Splošnemu sodišču zlasti predlaga, naj:
   
               —
            
            
               odgovor OPI z dne 24. avgusta 2012 na pritožbo št. R/367/12 razglasi za ničen;
            
         
               —
            
            
               ugotovi, so bili belgijskim pravosodnim organom nezakonito prikriti njen pravi osebni spis, sklep OPI z dne 2. februarja 2001 in vsi s tem povezani dokumenti, torej dokumenti, ki so jih od Komisije zahtevali belgijski kazenski organi;
            
         
               —
            
            
               ugotovi, da so bili Tribunal de Bruxelles nezakonito posredovani zaupni dokumenti, ki so bili brez vsakršnega pravnega nadzora in brez upoštevanja pravil Kadrovskih predpisov sestavljeni v nekdanji enoti ADMIN B9, ki je vodila upravno preiskavo, ki jo je 2. februarja 2001 v nasprotju s pravili Kadrovskih predpisov začel OPI;
            
         
               —
            
            
               ugotovi, da so v postopku obravnavanja njene pritožbe pri Tribunal de Bruxelles njej v škodo nezakonito posredovali zastopniki Komisije, ki niso bili ne pooblaščeni ne pristojni za to;
            
         
               —
            
            
               ugotovi, da sta bili tožeča stranka in njena družina ves čas trajanja tega postopka izpostavljeni hudim kršitvam temeljnih človekovih pravic in da je tožeči stranki nastala resna poklicna, nepremoženjska in premoženjska škoda, ki je težko popravljiva, zaradi česar je upravičena do odškodnine za povračilo te škode.